plato-philosophy.epinomis-dub-fort-auctore-philippo-opuntio 981
εἰ δʼ ἔχει τοῦτο οὕτως , τό γε πρῶτον ἡμῖν τοῦ πρώτου τῆς γενέσεως πιθανώτερον ἂν εἴη σχεδὸν ὑπηργμένον · καὶ θῶμεν δὴ τὴν ἀρχὴν τῆς ἀρχῆς εὐσχημονέστερον ἔχειν , καὶ τῶν μεγίστων σοφίας περὶ θεῶν γενέσεως ὀρθότατα ἐπιβαίνειν ἡμᾶς . ἔστω ταῦτα εἰς δύναμιν λεγόμενα . φέρε δή , ζῷόν γε ἀληθέστατα λέγεσθαι κατὰ φύσιν φῶμεν τοῦτό γε , ὅταν μία συνελθοῦσα σύστασις ψυχῆς καὶ σώματος ἀποτέκῃ μίαν μορφήν ; ὀρθῶς . ζῷον μὲν δὴ τὸ τοιοῦτον καλεῖται δικαιότατα ; ναί . στερεὰ δὲ σώματα λέγεσθαι χρὴ κατὰ τὸν εἰκότα λόγον πέντε , ἐξ ὧν κάλλιστα καὶ ἄριστά τις ἂν πλάττοι , τὸ δὲ ἄλλο γένος ἅπαν ἔχει μορφὴν μίαν · οὐ γάρ ἐστιν ἀσώματον ὅτι τʼ ἄλλο γίγνοιτʼ ἂν καὶ χρῶμα οὐδὲν οὐδαμῶς οὐδέποτʼ ἔχον , πλὴν τὸ θειότατον ὄντως ψυχῆς γένος . τοῦτο δʼ ἐστὶ σχεδὸν ᾧ μόνῳ πλάττειν καὶ δημιουργεῖν προσήκει , σώματι δέ , ὃ λέγομεν , πλάττεσθαι καὶ γίγνεσθαι καὶ ὁρᾶσθαι · τῷ δέ—λέγωμεν πάλιν · οὐ γὰρ ἅπαξ ῥητέον—ἀοράτῳ τε εἶναι καὶ γιγνώσκοντι νοητῷ τε , μνήμης μεταλαβόντι λογισμοῦ τε ἐν περιτταῖς τε καὶ ἀρτίαις ἅμα μεταβολαῖς . πέντε οὖν ὄντων τῶν σωμάτων , πῦρ χρὴ φάναι καὶ ὕδωρ εἶναι καὶ τρίτον ἀέρα , τέταρτον δὲ γῆν , πέμπτον δὲ αἰθέρα , τούτων δʼ ἐν ἡγεμονίαις ἕκαστον ζῷον πολὺ καὶ παντοδαπὸν ἀποτελεῖσθαι . μαθεῖν δὲ καθʼ ἓν ὧδʼ ἔστιν χρεών . γήινον μὲν τιθῶμεν τὸ πρῶτον ἡμῖν ἕν , πάντας μὲν ἀνθρώπους , πάντα δὲ ὅσα πολύποδα καὶ ἄποδα , καὶ ὅσα πορεύσιμα καὶ ὅσα μόνιμα , διειλημμένα ῥίζαις · τὸ δὲ ἓν αὐτοῦ τόδε νομίζειν δεῖ , ὡς πάντα μὲν ἐξ ἁπάντων ταῦτʼ ἔστιν τῶν γενῶν , τὸ δὲ πολὺ τούτου γῆς ἐστιν καὶ τῆς στερεμνίας φύσεως . ἄλλο δὲ χρὴ ζῴου γένος θεῖναι δεύτερον γιγνόμενον ἅμα καὶ δυνατὸν ὁρᾶσθαι · τὸ γὰρ πλεῖστον πυρὸς ἔχει , ἔχει μὴν γῆς τε καὶ ἀέρος , ἔχει δὲ καὶ ἁπάντων τῶν ἄλλων βραχέα μέρη , διὸ δὴ ζῷά τε ἐξ αὐτῶν παντοδαπὰ γίγνεσθαι χρὴ φάναι καὶ ὁρώμενα , νομίσαι δὲ δὴ δεῖ πάλιν τὰ κατʼ οὐρανὸν ζῴων γένη , ὃ δὴ πᾶν χρὴ φάναι θεῖον γένος ἄστρων γεγονέναι , σώματος μὲν τυχὸν καλλίστου , ψυχῆς δʼ εὐδαιμονεστάτης τε καὶ ἀρίστης . δυοῖν δὲ αὐτοῖς μοιρῶν τὴν ἑτέραν χρὴ δόξῃ μεταδιδόναι σχεδόν · ἢ γὰρ ἀνώλεθρόν τε καὶ ἀθάνατον ἕκαστον αὐτῶν εἶναι καὶ θεῖον τὸ παράπαν ἐξ ἁπάσης ἀνάγκης , ἤ τινα μακραίωνα βίον ἔχειν ἱκανὸν ἑκάστῳ ζωῆς , ἧς οὐδέν τι πλείονος ἂν προσδεῖσθαί ποτε .
Lemmas: εἰ δέ ἔχω οὗτος οὕτως , ὁ γε πρῶτος ἐγώ ὁ πρῶτος ὁ γένεσις πιθανός ἄν εἰμί σχεδόν ὑπάρχω · καί τίθημι δή ὁ ἀρχή ὁ ἀρχή εὐσχήμων ἔχω , καί ὁ μέγας σοφία περί θεός γένεσις ὀρθός ἐπιβαίνω ἐγώ . εἰμί οὗτος εἰς δύναμις λέγω . φέρω δή , ζῷον γε ἀληθής λέγω κατά φύσις φημί οὗτος γε , ὅταν εἷς συνέρχομαι σύστασις ψυχή καί σῶμα ἀποτίκτω εἷς μορφή ; ὀρθός . ζῷον μέν δή ὁ τοιοῦτος καλέω δίκαιος ; ναί . στερεός δέ σῶμα λέγω χρή κατά ὁ ἔοικα λόγος πέντε , ἐκ ὅς καλός καί ἀγαθός τις ἄν πλήσσω , ὁ δέ ἄλλος γένος ἅπας ἔχω μορφή εἷς · οὐ γάρ εἰμί ἀσώματος ὅστις τε ἄλλος γίγνομαι ἄν καί χρῶμα οὐδείς οὐδαμῶς οὐδέποτε ἔχω , πλήν ὁ θεῖος ὄντως ψυχή γένος . οὗτος δέ εἰμί σχεδόν ὅς μόνος πλάσσω καί δημιουργέω προσήκω , σῶμα δέ , ὅς λέγω , πλάσσω καί γίγνομαι καί ὁράω · ὁ δέ—λέγωμεν πάλιν · οὐ γάρ ἅπαξ ῥητέον—ἀοράτῳ τε εἰμί καί γιγνώσκω νοητός τε , μνήμη μεταλαμβάνω λογισμός τε ἐν περισσός τε καί ἄρτιος ἅμα μεταβολή . πέντε οὖν εἰμί ὁ σῶμα , πῦρ χρή φημί καί ὕδωρ εἰμί καί τρίτος ἀήρ , τέταρτος δέ γῆ , πέμπτος δέ αἰθήρ , οὗτος δέ ἐν ἡγεμονία ἕκαστος ζῷον πολύς καί παντοδαπός ἀποτελέω . μανθάνω δέ κατά εἷς ὧδε εἰμί χρεών . γήϊνος μέν τίθημι ὁ πρῶτος ἐγώ εἷς , πᾶς μέν ἄνθρωπος , πᾶς δέ ὅσος πολύπους καί ἄπους , καί ὅσος πορεύσιμος καί ὅσος μόνιμος , διαλαμβάνω ῥίζα · ὁ δέ εἷς αὐτός ὅδε νομίζω δέω , ὡς πᾶς μέν ἐκ ἅπας οὗτος εἰμί ὁ γένος , ὁ δέ πολύς οὗτος γῆ εἰμί καί ὁ στερέμνιος φύσις . ἄλλος δέ χρή ζῷον γένος τίθημι δεύτερος γίγνομαι ἅμα καί δυνατός ὁράω · ὁ γάρ πολύς πῦρ ἔχω , ἔχω μήν γῆ τε καί ἀήρ , ἔχω δέ καί ἅπας ὁ ἄλλος βραχύς μέρος , διό δή ζῷον τε ἐκ αὐτός παντοδαπός γίγνομαι χρή φημί καί ὁράω , νομίζω δέ δή δέω πάλιν ὁ κατά οὐρανός ζῷον γένος , ὅς δή πᾶς χρή φημί θεῖος γένος ἄστρον γίγνομαι , σῶμα μέν τυγχάνω καλός , ψυχή δέ εὐδαίμων τε καί ἀγαθός . δύο δέ αὐτός μοῖρα ὁ ἕτερος χρή δόξα μεταδίδωμι σχεδόν · ἤ γάρ ἀνώλεθρος τε καί ἀθάνατος ἕκαστος αὐτός εἰμί καί θεῖος ὁ παράπαν ἐκ ἅπας ἀνάγκη , ἤ τις μακραίων βίος ἔχω ἱκανός ἕκαστος ζωή , ὅς οὐδείς τις πολύς ἄν προσδέω ποτέ .